**Felhívás fiatal kutatóknak**

Fiatal kutatók jelentkezését várjuk a **Nemzeti Agrárkutatási és Innovációs Központ (NAIK)** intézetei által meghirdetett kutatási témákhoz.

2014-ben a NAIK létrehozásával egy olyan integrált agrárkutató hálózat jött létre, amely magas színvonalon képes a magyar agrárgazdaság versenyképességének növelését és a fenntartható fejlődését elősegítő gyakorlatorientált kutatási-fejlesztési és innovációs programok kidolgozására és végrehajtására. Több mint 300 kutató foglalkoztatása révén az új központ immár nemzetközi szinten is jelentős méretű intézményként kapcsolódhat a világ tudományos vérkeringésébe, növelheti a hazai agrárkutatás elismertségét.

A közalkalmazotti jogviszony időtartama:

6 hónap (azt követően további 4 év továbbfoglalkoztatás lehetséges)

Foglalkoztatás jellege:

Teljes munkaidő

A munkavégzés helye:

Témakiíró intézet telephelye. Telephely megjelölés a téma kiírásnál megtekinthető.

A munkakörbe tartozó, illetve a vezetői megbízással járó lényeges feladatok:

A témakiírásoknál felsorolt kutatói feladatok ellátása.

Illetmény és juttatások:

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

Pályázati feltételek:

* egyetemi, szakirányú MSc diploma (pl.: agrármérnök, élelmiszeripari mérnök, biológus stb.);
* felhasználói szintű MS Office (irodai alkalmazások);
* jelentkezéskor be nem töltött 36. életév

Amit mi kínálunk a fiatal kutató számára:

* tudományos életpálya lehetősége;
* csatlakozhat Magyarország és a világ kutatói közösségébe;
* ezáltal szakmai szervezeti tagságra, nemzetközi kapcsolatokra tehet szert;
* napjaink meghatározó globális, tudományos, szakmai kihívásaira kutathat megoldásokat;
* szakmai fejlődéséhez kapcsolódó külföldi/belföldi konferenciákon részt vehet;
* doktori tanulmányainak, fokozatszerzésének támogatásában részesülhet;
* doktori tanulmányokhoz közvetlen kapcsolódóan a fokozatszerzéshez szükséges 2. élő idegen nyelv támogatását élvezheti;
* indokolt esetben szakmérnöki képzés támogatásában is részesülhet;
* lakhatási támogatásban is részesedhet, mindezt
* segítő mentorok támogatásával,
* csapatépítő programok, szakmai és készségfejlesztő tréningek lehetőségeivel.

A munkakör betölthetőségének időpontja:

I. 2019. május 1. és 2019. június 30. között lehetséges

II. 2019. szeptember 1. és 2019. október 31. között lehetséges

A pályázat benyújtásának határideje:

I. 2019. március 20. és 2019. április 20. között folyamatos

II. 2019. július 15. és 2019. augusztus 20. között folyamatos

A pályázat elbírálásának határideje:

I. 2019. április 30.-ig

II. 2019. augusztus 31.-ig

A pályázatok benyújtásának módja:

Online jelentkezés a [https://fiatalkutato.naik.hu](https://fiatalkutato.naik.hu/fiatal_kutatok/base.php?page=application) weboldalon, regisztrációt követően.